În doar câțiva ani, prețul gazelor din România ar putea crește cu 20%. Motivul este taxa de carbon prevăzută de legislația europeană, care se ve extinde pentru a include chiar și consumatorii casnici de gaze naturale.
Prețul gazelor se va majora în România în mai puțin de 3 ani, pe baza taxei de carbon pentru utilizarea gazelor, inclusă în preț. Începând cu 2027, Comisia Europeană impune tuturor furnizorilor de gaze naturale taxa prevăzută în directiva ETS II (Emission Trading System).
Pentru români asta însemnă o creștere a prețului gazelor de cel puțin 20%. Taxa este însă legată de prețul certificatelor de carbon, 60 euro în prezent, dar creșterea acestuia în următorii ani putea duce la un preț și mai mare pentru consumatorii casnici din România.
"Prețul gazului natural furnizat căre populație sau către alte sectoare industriale care nu sunt incluse în schema EU ETS actuală va avea o creștere de aproximatiiv 0,06 RON/kWh. Calculul a avut la bază o valoare a certificatelor de CO2 de 60 de euro/certificat și 0,205 kg CO2/kWh", a explicat Florentina Manea, director general al companiei de consultanță Carbon&Energy Management, citată de Economica.net.
Cei 3,5 milioane de consumatori casnici din România ar putea plăti chiar mai mult, în cazul în care taxa va intra în baza de calcul a TVA-ului plătit pentru gaze, 19% în prezent. Estimarea curentă a creșterii prețului gazelor se bazează pe prețurile plafonate de stat.